Datum: 20. 2. 2018

ZADEVA: POJASNILO 2 K RAZPISNI DOKUMENTACIJI ŠT. **JPE-SOT-14/18 za intervencijska gradbena dela na vročevodnem, parovodnem in plinovodnem omrežju za obdobje 2018-2021**

1. **Dne 19. 2. 2018 smo prejeli vprašanje potencialnega ponudnika z naslednjo vsebino:**

»Pozdravljeni,
V pogoju za sodelovanje št. 3.2.7. SEDEŽ PONUDNIKA, omejujete sodelovanje ponudnikom, ki imajo sedež podjetja oddaljen več kot 35 km od sedeža naročnika. Takšen pogoj je diskriminatoren, saj ima lahko ponudnik s sedežem podjetja npr. v Mariboru poslovalnico svojega podjetja z najetimi poslovnimi prostori npr. na Verovškovi ulici v Ljubljani in se seveda lahko pravočasno odzove v primeru nujnih intervencijskih del.
Prosimo za spremembo definicije omenjenega pogoja. V kolikor tega ne boste upoštevali bomo primorani vložiti revizijo.«

**Odgovor naročnika na zgornje vprašanje potencialnega ponudnika:**

Naročnik spreminja razpisno dokumentacijo v točki 3.2.7. SEDEŽ PONUDNIKA in sicer se na novo glasi:

 »Gospodarski subjekt mora imeti na območju Ljubljane oziroma bližnje okolice (do največ 35 km oddaljenosti od sedeža naročnika) stacionirano stalno intervencijsko ekipo ljudi in vozil ter opreme za intervencijske namene zaradi potrebe po hitrem odzivnem času. Navedeno lokacijo bo naročnik ugotavljal iz podatkov, navedenih v Poslovnem registru Slovenije – ePRS , ki se vodi pri AJPES-u, meritev razdalje bo izvedena s storitvijo AMZS razdalje med kraji v Sloveniji. Naročnik si pridržuje pravico, da navedeno lokacijo preveri pred odločitvijo o oddaji ponudbe in kadarkoli v času trajanja okvirnega sporazuma.

Gospodarski subjekt mora v **prilogi 1 (oz. priloga 5, oz. priloga 6)** navesti razdaljo oddaljenosti od sedeža naročnika – v kilometrih.

**Pogoj mora izpolniti ponudnik. V primeru skupne ponudbe mora pogoj izpolniti vsak izmed partnerjev. V primeru ponudbe s podizvajalci mora pogoj izpolniti tudi vsak izmed podizvajalcev. V primeru ponudbe s subjekti, katerih zmogljivosti uporablja ponudnik mora pogoj izpolniti vsak izmed subjektov, katerih zmogljivosti uporablja ponudnik.**«

1. **Posredujemo vam dodatno pojasnilo razpisne dokumentacije:**

Naročnik v 3 odstavku 18. člena osnutka okvirnega sporazuma za zadnjo alinejo dodaja naslednjo alinejo, ki se glasi:

* + preseli svojo stacionirano stalno intervencijsko ekipo ljudi in vozil ter opreme na novo lokacijo, ki je od sedeža naročnika oddaljena za več kot 35 km od Verovškova 62, 1000 Ljubljana.

**Naročnik meni, da spremenjeni podatki niso razlog za podaljšanje roka za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 20. 2. 2018 objavljeno tudi na Portalu javnih naročil.*

Lepo pozdravljeni!

 JAVNI HOLDING Ljubljana

Sektor za javna naročila